CELEX: 32006D0572
Language: fi
Date: 2006-08-18 00:00:00
Title: 2006/572/EY: Komission päätös, tehty 18 päivänä elokuuta 2006 , päätöksen 2005/393/EY muuttamisesta niiltä osin kuin se koskee lampaan bluetongue-tautiin liittyviä rajoitusvyöhykkeitä Espanjassa ja Portugalissa (tiedoksiannettu numerolla K(2006) 3700)   (ETA:n kannalta merkityksellinen teksti)

19.8.2006   
            
            
               FI
            
            
               Euroopan unionin virallinen lehti
            
            
               L 227/60
            
         
      KOMISSION PÄÄTÖS,
   tehty 18 päivänä elokuuta 2006,
   päätöksen 2005/393/EY muuttamisesta niiltä osin kuin se koskee lampaan bluetongue-tautiin liittyviä rajoitusvyöhykkeitä Espanjassa ja Portugalissa
   (tiedoksiannettu numerolla K(2006) 3700)
   (ETA:n kannalta merkityksellinen teksti)
   (2006/572/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (1) ja erityisesti sen 8 artiklan 3 kohdan c alakohdan ja 19 artiklan kolmannen kohdan,
   sekä katsoo seuraavaa:
   
               (1)
            
            
               Direktiivissä 2000/75/EY vahvistetaan säännöt lampaan bluetongue-taudin valvomiseksi ja toimenpiteet sen torjumiseksi yhteisössä; toimenpiteisiin kuuluvat muun muassa suoja- ja valvontavyöhykkeiden perustaminen ja kielto siirtää eläimiä näiltä vyöhykkeiltä.
            
         
               (2)
            
            
               Lampaan bluetongue-tautiin liittyvistä suoja- ja valvontavyöhykkeistä sekä näiltä vyöhykkeiltä ja niiden kautta tapahtuviin siirtoihin sovellettavista edellytyksistä 23 päivänä toukokuuta 2005 tehdyssä komission päätöksessä 2005/393/EY (2) säädetään niiden yleisten maantieteellisten alueiden rajaamisesta, joille jäsenvaltioiden on perustettava bluetongue-taudin osalta suoja- ja valvontavyöhykkeitä (jäljempänä ’rajoitusvyöhykkeet’).
            
         
               (3)
            
            
               Espanja on ilmoittanut komissiolle, että vektorihyönteisiä on esiintynyt joillain rajoitusvyöhykkeen uusilla reuna-alueilla.
            
         
               (4)
            
            
               Espanjaa koskevaa rajoitusvyöhykettä olisi tämän vuoksi laajennettava ottaen huomioon saatavilla olevat tiedot vektorihyönteisten ekologiasta ja niiden kausittaisen aktiivisuuden kehittymisestä.
            
         
               (5)
            
            
               Portugali on ilmoittanut komissiolle, että virusta ei ole esiintynyt seutukunnissa Oleiros, Sertã ja Vila de Rei marraskuusta 2005 lähtien.
            
         
               (6)
            
            
               Tästä syystä kyseiset seutukunnat olisi katsottava vapaaksi lampaan bluetongue-taudista ja ne olisi Portugalin toimittaman perustellun pyynnön perusteella poistettava rajoitusvyöhykkeitä koskevasta luettelosta.
            
         
               (7)
            
            
               Päätös 2005/393/EY olisi näin ollen muutettava vastaavasti.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2005/393/EY liite I tämän päätöksen liitteen mukaisesti.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä elokuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 327, 22.12.2000, s. 74.
   
      (2)  EUVL L 130, 24.5.2005, s. 22. Päätös sellaisena kuin se on viimeksi muutettuna päätöksellä 2006/273/EY (EUVL L 99, 7.4.2006, s. 35).
   
      LIITE
      
                  1)
               
               
                  Korvataan päätöksen 2005/393/EY liitteessä I Espanjaa koskeva vyöhykkeen E (serotyyppi 4) kohdalla mainittu rajoitusvyöhykkeiden luettelo seuraavasti:
                  ”Espanja:
                  
                  
                              —
                           
                           
                              Extremaduran itsehallintoalue: seuraavat maakunnat: Cáceres, Badajoz
                           
                        
                              —
                           
                           
                              Andalusian itsehallintoalue: seuraavat maakunnat: Cádiz, Córdoba, Huelva, Jaén (seuraavat seutukunnat: Alcalá la Real, Andújar, Huelma, Jaén, Linares, Santiesteban del Puerto, Ubeda), Málaga, Sevilla
                           
                        
                              —
                           
                           
                              Kastilia-La Manchan itsehallintoalue: seuraavat maakunnat: Albacete (seuraava seutukunta: Alcaraz), Ciudad Real, Toledo
                           
                        
                              —
                           
                           
                              Kastilia ja Leónin itsehallintoalue: seuraavat maakunnat: Avila (seuraavat seutukunnat: Arenas de San Pedro, Candeleda, Cebreros, Las Navas del Marqués, Navaluenga, Sotillo de la Adrada), Salamanca (seuraavat seutukunnat: Béjar, Ciudad Rodrigo ja Sequeros)
                           
                        
                              —
                           
                           
                              Madridin itsehallintoalue: seuraava maakunta: Madrid (seuraavat seutukunnat: Alcalá de Henares, Aranjuez, Arganda del Rey, Colmenar Viejo, El Escorial, Griñón, Municipio de Madrid, Navalcarnero, San Martín de Valdeiglesias, Torrelaguna, Villarejo de Salvanés).”
                           
                        
            
                  2)
               
               
                  Korvataan päätöksen 2005/393/EY liitteessä I Portugalia koskeva vyöhykkeen E (serotyyppi 4) kohdalla mainittu rajoitusvyöhykkeiden luettelo seuraavasti:
                  ”Portugali:
                  
                  
                              —
                           
                           
                              Algarven alueellinen maataloushallinto: kaikki seutukunnat (concelho)
                           
                        
                              —
                           
                           
                              Alentejon alueellinen maataloushallinto: kaikki seutukunnat (concelho)
                           
                        
                              —
                           
                           
                              Ribatejo e Oesten alueellinen maataloushallinto: seuraavat seutukunnat: Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes ja Sardoal
                           
                        
                              —
                           
                           
                              Beira Interiorin alueellinen maataloushallinto: seuraavat seutukunnat: Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão ja Mação.”